În video de astăzi răspund unui membru al sectei Shincheonji
care mi-a trimis următorul mesaj:
„Pace! Am văzut videoclipul d-stră în legătură cu cei 144 de mii.
Acolo nu se referă la cei 144 de mii din vechime, ci la noi.
Și știți de ce?
Pentru că Apocalipsa este o carte de prorocie.”
Da. Știu bine că este o carte de prorocie.
Zice mai departe: „Se referă la oamenii din ziua de astăzi,
cele dintâi roade secerate, născuți din sămânța lui Dumnezeu.
Eu fac parte din biserica din Coreea de Sud.
Se numește biserica Noul Cer, Noul Pământ,
așa se traduce Shincheonji - Noul Cer, Noul Pământ al lui Isus,
Templul Cortului Mărturiei.
Și fac parte din seminția Matei.
E singura biserică care are 12 seminții noi create spiritual conform Apocalipsei.
Scuzați-mă, nu ați auzit de Shincheonji?
Biserica Noul Cer, Noul Pământ al lui Isus. Templul Cortului Mărturiei -
singura biserică care sunt în stare să mărturisească realitatea Apocalipsei.
E aleasă de Dumnezeu. Da, am ascultat video.
Nici eu nu sunt de acord. E total greșit despre 144 de mii.
E greșit să adăugăm propriile noastre gânduri la Cuvântul lui Dumnezeu.”
Hmm... Eu nu mă voi repeta aici cu privire la 144 de mii
pentru că am un video în care explic bine și cu de-amănuntul
cine sunt acești 144 de mii și la ce vreme se referă aceasta.
Aici doar vreau să vă spun că d-stră ați văzut cum gândește un membru
care a fost afectat de învățătura acestei secte.
Deci, liderul acestei secte, numele este Lee Man-hee,
are peste 90 de ani.
În secta asta deja au peste 318 mii de adepți.
Când a început Covid-ul ei au avut un mare conflict cu autoritățile Coreei de Sud
legat de Covid pentru că în biserica lor s-a început
răspândirea masivă a virusului.
Deci, de la ei s-a răspândit.
Dar bun, asta putea să se întâmple și în altă biserică
însă problema mare este că liderul acesta eretic,
el crede și spune, și învață că doar el, unul singur
este autorizat de Dumnezeu să interpreteze cartea Apocalipsa.
Nimeni absolut nu o mai poate interpreta și doar interpretarea lui
este cea adevărată.
Și el spune că vor fi mântuiți doar 144 de mii din diferite popoare.
El, liderul acestei secte, el se crede Mesia.
Și ați văzut aici cum crede persoana.
Ignoră total ceea ce spun din Scriptură.
Zice că oricine indică la ceea ce spune în Scriptură adaugă,
dar nu adaugă ei că vorbesc cu totul aberant.
Pentru că în Scriptură vorbește foarte clar că cei 144 de mii...
Absolut orice persoană poate deschide capitolul 7 din Apocalipsa
să citească și să vadă că cei 144 de mii, ei sunt din poporul Israel.
Și oamenii aceștia sunt încă trecuți prin numele fiecărei seminții din poporul Israel.
Deci iată așa funcționează secta și gândirea aceasta eretică.
Feriți-vă de această sectă și feriți-vă de oricine pretinde că doar la ei
este mântuirea, doar în confesiunea lor este mântuirea.
Fiți foarte atenți căci este pericol!
Mântuirea este doar în Domnul Isus Hristos
dar când o singură confesiune spune aceasta și pretinde că doar la ei este mântuirea
lucrul ăsta este extrem de periculos.
Și mai vreau să știți că ereticii foarte mult operează cu profețiile, cu Apocalipsa.
Aici îi prind pe oameni că oamenii nu știu și sunt lesne crezători
și ereticii se dau drept foarte buni cunoscători ai profețiilor
și atunci așa îi înșeală pe mulți din cei lesne crezători.
Nu fiți lesne crezător ci apucați-vă să studiați Biblia,
să studiați profețiile.
Și chiar vă invit! Acum conduc un studiu biblic
în cartea Prorocului Daniel în fiecare zi de miercuri la ora 20:00.
După ce încheiem cartea Prorocului Daniel vom continua cu Apocalipsa.
Vă invit să vă înscrieți la acest curs și să studiați.
Dacă nu studiați d-stră, citiți, studiați în profunzime profețiile,
dar studiați cu persoane care dau învățătură sănătoasă.
Nu vă atașați și nu vă lăsați influențați de eretici
care vă pot duce în gravă rătăcire.
Păstrați un cuget curat și cercetați Sfintele Scripturi, Biblia.
Așa să vă ajute Dumnezeu!